Pieninų nacionalinis parkas (Slovakija)
Šis straipsnis yra apie nacionalinį parką Slovakijoje, apie parką Lenkijoje žr. Pieninų nacionalinis parkas Lenkijoje Pieninų nacionalinis parkas (svk. Pieninský národný park, trump. PIENAP) – nacionalinis parkas šiaurės Slovakijoje, rytinėje Pieninų kalnų dalyje, prie sienos su Lenkija. Parkas plyti Kežmaroko ir Stara Liubovnios rajonuose Prešovo krašte. Tai mažiausias Slovakijoje nacionalinis parkas, užimantis 37.5 km² saugomos gamtos teritorijos ir 224,44 km² buferinės zonos. Parkas įkurtas 1967 m., jo ribos galutinai nustatytos 1997 m. Panaši mažesnė saugoma gamtos teritorija (lenk. Pieniński Park Narodowy, užimantis 23.5 km²) įsteigta ir Lenkijos pusėje.